paragraph_text: thumb|mini|Sokol grad Sokol grad ili Sokol kula, utvrda u mjestu Dunavama u Konavlima. Prvi sačuvani pisani spomen utvrde je iz 1391. godine, iako je utvrda ili njena preteča postojala i ranije.<ref>www.slobodnadalmacija.hr, "UTVRDA U DUNAVAMA Obnovljeni Soko-grad nova atrakcija Konavala", objavljeno 14. listopada 2011., pristupljeno 15. lipnja 2013. Riječ je o utvrdi bosanskih velikaša (prije njih tu je postojala ilirska gradina, te rimska i bizantska utvrda) koja je došla u posjed Dubrovačke Republike godine 1420., po prodaji Konavala. Od tad počinju kontinuirani radovi na njenoj dogradnji, preuređenju, pojačanju, naoružavanju i održavanju. Na području na kojem je utvrde nalaze se tragovi života stari 4 000 godina. Preživjela je veliki potres 1667. godine. U pismohranskim spisima nakon 1672. više se ne spominje, što navodi na zaključak da je poslije te godine bila napuštena. Kako je to bilo uobičajeno kod napuštenih utvrda, okolni žitelji poslužili su se njenim kamenjem za izgradnju svojih kuća i ogradnih i potpornih međa, te ju tako dobrano razgradili. Ono što je od utvrde ostalo konzervirano je i kontinuirano se održava. U travnju 2013. utvrdu je potpuno obnovilo Društvo prijatelja dubrovačke starine (koje je od Crkve koja je posjedovala utvrdu otkupilo istu 1970.), te postala pristupačna posjetiteljima uz naplatu ulaznica.<ref>www.princip.hr, "Otvoren obnovljeni konavoski Sokol-grad", objavljeno 21. travnja 2013., pristupljeno 15. lipnja 2013. U prvih 9 mjeseci 2013. godine Sokol grad je razgledalo 5 800 posjetitelja.<ref>www.dubrovacki.hr, "Oboren rekord: na zidinama 753 tisuće posjetitelja", objavljeno i pristupljeno 7. listopada 2013.